Държавен вестник, бр. 86, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  86
§ 9. В чл. 73 се правят следните изменения 
и допълнения:
1. Алинея 1 се изменя така:
„(1) Законопроектите с мотивите към тях 
и предварителната оценка на въздействието 
се внасят до председателя на Народното 
съб­рание на хартиен носител и в електронен 
вид и незабавно се регистрират в публичен 
регистър „Законопроекти“. Когато законопро-
ектите се внасят от Министерския съвет, към 
тях се прилагат:
а) справка за съответствие с европейското 
право – при хармонизация;
б) справка за отразяване на получените 
становища по съответния законопроект;
в) справка за съответствието с Конвенцията 
за защита на правата на човека и основните 
свободи и с практиката на Европейския съд 
по правата на човека. 
Когато законопроектите се внасят от на-
родни представители, предварителната оценка 
на въздействието e съгласно методологията, 
приложение към правилника.“
2. Създават се ал. 4, 5 и 6:
„(4) Законопроектите, към които не са при-
ложени мотиви и/или предварителна оценка 
на въздействието, не се разпределят по реда 
на чл. 74 от председателя на Народното съб­
рание до отстраняване на нередовността, за 
което вносителят се уведомява. В този случай 
срокът по чл. 74, ал. 1 започва да тече от деня 
на отстраняване на нередовността.
(5) Законопроектите, към които не са при-
ложени справките по ал. 1, не се разглеждат 
от Народното събрание до отстраняване на 
нередовността, за което председателят на во-
дещата комисия уведомява вносителя. В този 
случай срокът по чл. 75, ал. 3 спира да тече.
(6) За всеки законопроект се образува ин-
формационно досие, което отразява процеса на 
обсъждане на проекта в Народното събрание 
и се попълва служебно до приемането или 
отхвърлянето му.“
§ 10. В чл. 75 се правят следните изменения 
и допълнения:
1. В ал. 1, изречение първо думите „и не 
по-късно от три седмици“ се заличават, а в 
изречение второ думите „и на председателя 
на водещата комисия“ се заличават.
2. В ал. 2 думата „оценка“ се заменя с 
„проверка“, след думата „прилагане“ се до-
бавя „и на този правилник“, думите „може 
да препоръча на вносителя“ се заменят с 
„препоръчва на вносителя чрез председателя 
на Народното събрание“, а накрая се добавя 
„от уведомяването на вносителя“ и се създава 
изречение второ: „В този случай срокът по 
ал. 3 спира да тече.“
§ 11. В чл. 76 се правят следните изменения 
и допълнения:
1. В ал. 1 думите „мотивите към тях, справ-
ката“ се заменят с „документите“.
2. В ал. 6 след думата „Граждани“ се добавя 
„и юридически лица“.
3. В ал. 7 думата „раздават“ се заменя с 
„предоставят“.
§ 12. В чл. 78, ал. 1 се създава изречение 
четвърто: „Когато някой от законопроектите 
е свързан с въвеждане на изисквания на пра-
вото на Европейския съюз или със започната 
процедура за неизпълнение на задължения, 
произтичащи от правото на Европейския 
съюз, той може да не се обсъжда и гласува 
едновременно с другите законопроекти. Изре-
чение първо не се прилага и когато водещата 
комисия с мнозинство две трети от членовете 
на комисията е приела решение някой от 
законопроектите да се гледа отделно.“
§ 13. В чл. 79 се правят следните изменения 
и допълнения:
1. Досегашният текст става ал. 1 и в нея след 
думата „внесен“ се добавя „и разгледан“ и се 
създава изречение второ: „Изречение първо не 
се прилага, когато законопроектът е свързан 
с въвеждане на изисквания на правото на Ев-
ропейския съюз или със започната процедура 
за неизпълнение на задължения, произтичащи 
от правото на Европейския съюз.“
2. Създават се ал. 2 и 3:
„(2) Разпоредби на законопроект, който е 
отхвърлен на първо гласуване, не може да 
бъдат внесени и разгледани повторно по реда 
на чл. 80, ал. 1, ако не са спазени условията 
по ал. 1, с изключение на тези, които се от-
насят до редакционни или правно-технически 
поправки.
(3) Предложения, направени по реда на 
чл. 80, ал. 1, които са отхвърлени от Народ-
ното събрание, не може да бъдат внесени и 
разгледани повторно като законопроект, ако 
не са спазени условията по ал. 1, с изключение 
на тези, които се отнасят до редакционни или 
правно-технически поправки.“
§ 14. В чл. 80 се правят следните изменения 
и допълнения:
1. В ал. 1, изречение първо накрая се добавя: 
„които се аргументират съгласно методологи-
ята, приложение към правилника.“
2. Създава се нова ал. 2:
„(2) При внасяне на предложения по ал. 1 
по законопроекти, свързани с въвеждане на 
изисквания на правото на Европейския съюз, 
или със започната процедура за неизпълнение 
на задължения, произтичащи от правото на 
Европейския съюз, народните представители 
посочват причините за приемането, целите и 
очакваните резултати и прилагат анализ за 
съответствие с правото на Европейския съюз. 
По предложенията председателят на водещата 
комисия изисква становище от Министерския 
съвет или от съответния ресорен министър.“
3. Досегашните ал. 2 и 3 стават съответно 
ал. 3 и 4.
4. Досегашната ал. 4 става ал. 5 и в нея 
в текста преди т. 1 думите „изтичането на 
срока по ал. 1 водещата комисия“ се заменят 
с „приемането на законопроекта от водещата 
комисия тя“, а в т. 2 след думата „законопро-